ગાંધીનગર, 23 મેઃ આજે ગુજરાત શૈક્ષણિક બોર્ડ દ્વારા વિજ્ઞાન પ્રવાહના પરિણામ જાહેર કરવામાં આવ્યા છે. રાજ્યમાં વિજ્ઞાન પ્રવાહનું પરિણામ 94.14 ટકા સુધી પહોંચ્યું છે. જેમાં વિદ્યાર્થીઓની સરખામણીએ વિદ્યાર્થિનીઓ બાજી મારી ગઇ છે. તેમજ વિક્લાંગ વિદ્યાર્થીઓએ પણ ઉત્કૃષ્ઠ ટકાવારી મેળવી છે. રાજ્યના જિલ્લાનુસાર પરિણામની વાત કરીએ તો સૌથી સારો દેખાવ પાટણ જિલ્લાએ અને સૌથી નબળો દેખાવ નર્મદા જિલ્લાનો રહ્યો છે. પાટણે વિજ્ઞાન પ્રવાહમાં 98.61% પરિણામ આવ્યું છે, તો નર્મદા જિલ્લામાં 74.73% પરિણામ આવ્યું છે. કેન્દ્રવાર પરિણામની વાત કરવામાં આવે તો આસરવા, ધંધુકા અને ગોંડલમાં 100 ટકા પરિણામ આવ્યું છે, જ્યારે સૌથી ઓછું પરિણામ છોટાઉદેપુરમાં 55.16% આવ્યું છે.